b'\n_START_ARTICLE_\nAndrija Popovi\xc4\x87\n_START_SECTION_\nSportska karijera\n_START_PARAGRAPH_\nAndrija Popovi\xc4\x87 je jedan od najtrofejnijih crnogorskih sportista svih vremena. Sa vaterpolo reprezentacijom SFRJ osvaja\xc4\x8d je zlatne medalje na Olmpijskim igrama 1984. godine, zatim zlatne medalje na Svjetskom prvenstvu 1986. godine i srebrnih medalja na Evropskim prvenstvima 1985. i 1987. godine. Nastupaju\xc4\x87i za zagreba\xc4\x8dku Mladost osvojio je dva Kupa evropskih \xc5\xa1ampiona 1989/90. i 1990/91. Progla\xc5\xa1en je za najboljeg sportistu Crne Gore 1985. godine._NEWLINE_Potpredsjednik je Crnogorskog olimpijskog komiteta i predsjednik Kluba crnogorskih olimpijaca.\n_START_SECTION_\nPoliti\xc4\x8dka karijera\n_START_PARAGRAPH_\nPoliti\xc4\x8dku karijeru zapo\xc4\x8deo je u Liberalnom savezu Crne Gore obna\xc5\xa1aju\xc4\x87i poslove koordinatora. Godine 2004. nakon raskola u stranci povodom afere Trsteno , on napu\xc5\xa1ta LSCG i priklju\xc4\x8duje se smijenjenim i isklju\xc4\x8denim \xc4\x8dlanovima iz stranke, koji su se okupili u novoosnovanoj Liberalnoj partiji Crne Gore, \xc4\x8diji je i jedan od osniva\xc4\x8da._NEWLINE_Bio je poslanik u Skup\xc5\xa1tini Crne Gore u periodu 2008. \xe2\x80\x94 2009. Nakon \xc5\xa1to je Liberalna partija na parlamentarnim izborima 2009. izgubila parlamentarni status a staro rukovodstvo na \xc4\x8delu s Miodragom \xc5\xbdivkovi\xc4\x87em podnijelo ostavku, na vanrednoj Konferenciji Liberalne partije 20. lipnja 2009. godine Andrija Popovi\xc4\x87 izabran je za njenog predsjednika._NEWLINE_Od njegovog dolaska na \xc4\x8delno mjesto Liberalne partije, stranka se sve vi\xc5\xa1e pribli\xc5\xbeava vladaju\xc4\x87oj partiji premijera Mila \xc4\x90ukanovi\xc4\x87a, nakon \xc4\x8dega je povratila parlamentarni status. Od listopada 2012. godine i parlametarnih izbora na kojima LP nastupa u koaliciji "Evropska Crna Gora" sa vladaju\xc4\x87om Demokratskom partijom socijalista i Socijaldemokrataskom partijom, Andrija Popovi\xc4\x87 je ponovo poslanik LPCG u Skup\xc5\xa1tini Crne Gore. _NEWLINE_Liberalna partija je u 2013. godini na dr\xc5\xbeavnom nivou zamrznula \xc4\x8dlanstvo u Koaliciji sa DPS i SDP, iako su pojedini njeni kadrovi u\xc4\x8destvovali u radu organa izvr\xc5\xa1ne vlasti._NEWLINE_Na IV Redovnoj Konferenciji Liberalne partije Crne Gore 14.09.2013. godine, velikom ve\xc4\x87inom glasova delegata, Popovi\xc4\x87 je ponovo izabran za njenog Predsjednika._NEWLINE_Bio je \xc4\x8dlan Savjeta Pokreta za evropsku nezavisnu Crnu Goru na dr\xc5\xbeavnom i op\xc5\xa1tinskom nivou._NEWLINE_Andrija Popovi\xc4\x87 \xc5\xbeivi u Kotoru. O\xc5\xbeenjen je suprugom Nevenkom i ima troje djece Jelenu, Andreu i Darju.'